Na podlagi 10. člena in 142.a člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS, v nadaljevanju ZDR-1) je __________ [firma oz. naziv delodajalca] (v nadaljevanju: delodajalec) dne _________ [datum sprejema pravilnika] sprejel 



PRAVILNIK O PRAVICI DO ODKLOPA 

1. člen
Ta pravilnik ureja način zagotavljanja pravice delavca do odklopa. Pravica do odklopa je namenjena zagotavljanju ravnovesja med poklicnim in zasebnim življenjem delavca, z namenom zagotovitve počitka in sprostitve.

2. člen
Delavec ima pravico do odklopa v času, ko ne opravlja dela pri delodajalcu v okviru lastnega delovnega časa, torej v času izrabe pravice do počitka oziroma v času upravičenih odsotnosti z dela v skladu z zakonom, kolektivno pogodbo ali splošnim aktom (odmor, počitek, uradni prazniki in dela prosti dnevi, letni dopust, materinski, očetovski in starševski dopust ter druge vrste odsotnosti z dela).
Delavec svojo pravico do odklopa izvršuje tako, da v času izrabe pravice do počitka oziroma v času upravičenih odsotnosti z dela ni dolžan biti na razpolago delodajalcu na noben način, niti prek sredstev komuniciranja, ki mu jih zagotavlja delodajalec (službeni telefon, računalnik itd.).
Delavec se v času pravice do odklopa ni dolžan odzvati na klice oziroma odgovarjati na elektronska ali druga sporočila, povezana z delom pri delodajalcu, ki mu jih pošilja delodajalec, sodelavec ali tretja oseba. 
3. člen
Pravica do odklopa se lahko izjemoma omeji v nujnih primerih, ko je to potrebno zaradi varovanja življenja oziroma zdravja ljudi oziroma če poslovni in operativni razlogi pri delodajalcu nujno zahtevajo stik z delavcem izven delovnega časa. 
Pravica do odklopa je poleg primerov iz prvega odstavka tega člena omejena tudi v drugih primerih, ki izhajajo iz veljavne zakonodaje in kolektivnih pogodb  (npr. v času pripravljenosti, kot jo urejajo veljavni predpisi).
4. člen
Delavec zaradi izvrševanja pravice do odklopa ne sme trpeti manj ugodne obravnave, diskriminacije ali kakršnihkoli drugih negativnih posledic. 

5. člen
Delavec, ki meni, da mu je kršena pravica do odklopa, o tem obvesti ______________ [delovno mesto pristojne osebe pri delodajalcu, primeroma direktorja], ki sprejme ustrezne ukrepe za zagotavljanje te pravice.

6. člen
Ta pravilnik začne veljati na dan sprejema. Ta pravilnik se objavi na način, ki je običajen pri delodajalcu.

Kraj in datum
[firma oz. naziv delodajalca ter podpis odgovorne osebe]
